

U natjecanju Best in Deutsch sudjelovale su 243 škole iz cijele Europe, s ukupno 3052 učenika iz 11 zemalja. Učenici hrvatskih srednjih škola pokazali su zavidne rezultate. Najbolji rezultat je postigao **učenik Prve gimnazije Varaždin** Fabijan Blaži koji je osvojio **prvo mjesto ne samo u Hrvatskoj, već u sveukupnom poretku**. To je izvrstan uspjeh i razlog za ponos. Od 7 do 12 mjesta ukupnog poretka također drže učenici iz škola iz Čakovca, Ivanca, Varaždina i Donjeg Miholjca. Najbolja škola u ukupnom poretku je Gimnazija Josipa Slavenskog iz Čakovca.

Srednja škola Petrinja ove je godine prvi put sudjelovala na natjecanju. Za natjecanje se prijavilo ukupno 7 učenika, od 2. do 4. razreda opće gimnazije. Naglasak testa je na razumijevanju čitanja, slušanja i gledanja tekstova, odnosno video-zapisa na njemačkom jeziku te na poznavanju gramatike njemačkog jezika.

Test se rješava 60 minuta putem interneta, a sve prijavljene škole moraju započeti s rješavanjem testa unutar zadanog vremenskog okvira (120 minuta).

**Rezultati škole:   
Osvojeno mjesto u sveukupnom poretku:  48   
Osvojeno mjesto u poretku škola unutar Hrvatske:  11   
Osvojeno mjesto prema tipu škole:  9**

**Pojedinačni rezultati učenika**:

|  |  |  |
| --- | --- | --- |
| Ime i inicijali prezimena | Osvojeno mjesto  (od 3052) | Bodovi  (od ukupno 104) |
| Madhu Marie-Louise H. | 151 | 83,5 |
| Luka D. | 165 | 83 |
| Dominik B. | 383 | 74 |
| Tea I. | 579 | 68 |
| Matteo J. | 644 | 66 |
| Matea M. | 771 | 63 |
| Patricija R. | 1195 | 54,5 |